* వాగ్ధాటి దార్శనికతల కలబోత
స్పష్టమైన ఆలోచనా సరళి, దృఢ సంకల్పం, సమర్థ భావప్రకటనా సామర్థ్యం అరుణ్‌ జైట్లీ సొంతం. నా చిరకాల ప్రియ మిత్రుడు అరుణ్‌ జైట్లీని ఈ నెల 11న దిల్లీ ఆస్పత్రిలో పరామర్శించినప్పుడు, ఆయన శీఘ్రంగా కోలుకుంటారని, కోలుకోవాలని ఆశించాను. ఆయన కూడా నా చేతిలో చేయి వేసి, త్వరలోనే మామూలు మనిషిని అవుతానని సైగల ద్వారా సూచించారు. ఆయనతో అదే చివరి కరచాలనం అవుతుందని కలలోనైనా ఊహించలేదు. ఇంత త్వరగా ఆయన శాశ్వత వీడ్కోలు పలుకుతారని అనుకోలేదు. జైట్లీ మళ్ళీ మన మధ్యకు వచ్చి కర్తవ్య నిర్వహణకు ఉపక్రమించబోరని, అవసరమైనప్పుడు ఆయన సలహాసంప్రతింపులు నాకు లభించబోవని భావించడమే దుస్సహంగా ఉంది. ఆ కఠోర వాస్తవంతో రాజీపడలేకున్నాను.
నాలుగు దశాబ్దాల స్నేహం
కళాశాల రోజుల నాటిది మా ఇద్దరి తొలి పరిచయం. అప్పటి నుంచి 40 ఏళ్లపాటు దూరదృష్టి గల వివేకవంతమైన ఆయన సలహాలు స్వీకరిస్తూ వచ్చాను. 1974లో అఖిల భారత విద్యార్థి సంఘాల సదస్సులో మేము మొదటిసారి కలుసుకున్నాం. ఆ సదస్సులో జైట్లీ దిల్లీ విశ్వవిద్యాలయానికి ప్రాతినిధ్యం వహిస్తే, నేను ఆంధ్ర విశ్వవిద్యాలయ సంఘానికి ప్రతినిధిని. అప్పటినుంచి మా రాజకీయ పయనం చెట్టపట్టాలుగా సాగింది. ఆ సుదీర్ఘ యానంలో ఎన్నో ఒడుదొడుకులను కలిసికట్టుగా ఎదుర్కొని అధిగమించాం. ఈ క్రమంలో మా మధ్య దృఢమైన సాన్నిహిత్యం, పరస్పర గౌరవం నెలకొన్నాయి. చివరకు విధి క్రూర హాసం నా నేస్తాన్ని నాకు దూరం చేసి తీరని వేదన మిగిల్చింది. బహుముఖ ప్రజ్ఞావంతుడు అనే పదానికి నిలువెత్తు నిర్వచనమే అరుణ్‌ జైట్లీ. 66 ఏళ్ల జైట్లీ సమకాలీన భారతంలో అందరి మన్ననలు చూరగొన్న రాజకీయ దిగ్ధంతుడు. ఆయన విస్పష్ట ఆలోచనా సరళి, తాను నమ్మిన ఆశయాలు, విలువల పట్ల పూర్ణ విశ్వాసం, దృఢ సంకల్పం, సమర్థ వాగ్ధాటి, సమస్యల నేపథ్యాన్ని విడమరచి చెప్పి కార్యోన్ముఖుల్ని చేసే సత్తా జైట్లీని అద్వితీయ నాయకుడిగా నిలబెట్టింది. సమకాలీన యుగంలో పార్టీకి, ప్రభుత్వానికి సమర్థ వాణిగా వెలిగిన జైట్లీ అస్తమయంతో దేశం గొప్ప దిగ్దర్శకుడిని కోల్పోయింది.
న్యాయ శాస్త్ర అధ్యయనం, సుదీర్ఘకాలం న్యాయవాద వృత్తిలో రాణించడం జైట్లీ కుశాగ్ర బుద్ధికి అద్దం పడతాయి. బుద్ధి కుశలతతో ఎదుటివారి వాదనలను దీటుగా అధిగమించేవారు. వాదప్రతివాదాల్లో తన ఆధిక్యత చాటుకునేవారు. వాదంలో ఆయన ముందుకుతెచ్చే అంశాలన్నింటితో ఎదుటివారు ఏకీభవించకపోవచ్చు కానీ, జైట్లీ తన దృక్పథాన్ని శక్తిమంతంగా ప్రకటించే తీరుకు మాత్రం ముగ్ధులవుతారు. స్వపర భేదాల్లేకుండా అన్ని పక్షాలవారిని ఒప్పించే వాదనా పటిమ జైట్లీకి గొప్ప గుర్తింపు తెచ్చింది. అనేక కీలక సమస్యలపై జైట్లీ ప్రదర్శించిన అవగాహన, దృక్కోణాలు పార్లమెంటు లోపల, వెలుపల ప్రజాప్రతినిధులు, ప్రజల అభిప్రాయాలపై గాఢమైన ముద్ర వేశాయి. సమకాలీన రాజకీయ, ఆర్థిక, సాంఘిక సమస్యలపై ఆయన క్రమం తప్పకుండా రాసిన బ్లాగులు చదివి తీరాల్సినవి. ఆ బ్లాగులు జనానికి ముఖ్యమైన సమాచారాన్ని అందించి, వారి ఆలోచనా పరిధిని విస్తరించాయి.
జైట్లీ ప్రతిభావ్యుత్పత్తులు చాలా వేగంగా ఆయన్ను ప్రఖ్యాతుడిని చేశాయి. 1974లో దిల్లీ విశ్వవిద్యాలయ విద్యార్థి సంఘం అధ్యక్షుడిగా వ్యవహరించిన జైట్లీ, ఆత్యయిక స్థితి అనంతరం 1977లో స్థాపితమైన జనతా పార్టీ జాతీయ కార్యనిర్వాహక వర్గానికి అత్యంత పిన్నవయస్కుడైన సభ్యుడిగా ఎన్నికయ్యారు. ఆ తరవాత భారతదేశం రాజకీయంగా ఎన్నో మిట్టపల్లాలు చూసింది. అంత గతుకుల బాటలోనూ జైట్లీ రాజకీయ పయనం స్థిరంగా సాగింది. 1991 నుంచి భారతీయ జనతా పార్టీ జాతీయ కార్యనిర్వాహక వర్గ సభ్యుడిగా అవిరళ సేవలు అందించారు. నేను భాజపా అధ్యక్షుడిగా ఉన్నప్పుడు జైట్లీని, ఆయనతోపాటు సుష్మా స్వరాజ్‌ను పార్టీలో అత్యున్నత నిర్ణాయక సంఘమైన పార్లమెంటరీ బోర్డు సభ్యులుగా నియమించాను. వివిధ ప్రజా సమస్యలపై లోతైన అవగాహనతో పరిష్కారాలను ప్రతిపాదించిన జైట్లీ, దీర్ఘకాలంగా పార్టీ తరఫున ఎన్నో తీర్మానాలను రూపొందించారు.
ఆర్థికం, కార్పొరేట్‌ వ్యవహారాలు, రక్షణ, వాణిజ్యం, పరిశ్రమలు, నౌకా రవాణా, సమాచార- ప్రసారాలు, ప్రభుత్వ పెట్టుబడుల ఉపసంహరణ వంటి కీలక శాఖల మంత్రిగా తనదైన ముద్ర కనబరచారు. వస్తుసేవల పన్ను చట్టం, దివాలా చట్టం, అవినీతి, అక్రమ ధన చలామణీ నిరోధ చట్టాలకు సారథ్యం వహించి దేశ ఆర్థిక రూపాంతరానికి బాట వేశారు. 2014-19 మధ్యకాలంలో కేంద్ర ఆర్థిక, కార్పొరేట్‌ వ్యవహారాల మంత్రిగా మన రాజకీయార్థిక రథాన్ని లాఘవంగా నడిపించారు. దేశ ఆర్థిక వ్యవస్థ పునాదులు పటిష్ఠంగా ఉండేట్లు చూసుకొంటూనే అనేక సంస్కరణలు తీసుకొచ్చారు. 2009లో రాజ్యసభలో ప్రతిపక్ష నాయక పదవికి మా ఇద్దరి పేర్లు పరిశీలనలోకి వచ్చాయి. అప్పుడు ఈ పదవిని మీరు తీసుకోవాలంటే మీరు తీసుకోవాలని పరస్పరం ఆత్మీయంగా వాదులాడుకున్నాం. చివరకు ఆ పదవిని చేపట్టడానికి జైట్లీ ఒప్పుకొన్నారు. ఆ హోదాలో మహిళా రిజర్వేషన్ల బిల్లు రాజ్యసభ ఆమోదం పొందడానికి కృషి చేశారు. రాజ్యసభ అధ్యక్షుడినైన నాకు, రాజ్యసభ నాయకుడి హోదాలో ఆయన అండదండలు ఇచ్చారు. గొప్ప రాజకీయ వ్యూహ దురంధరుడైన జైట్లీకి. ఎక్కడ గట్టిగా పట్టు పట్టాలో, ఎక్కడ సామరస్యంగా వ్యవహరించాలో బాగా తెలుసు.
జైట్లీ పక్కా ప్రజాస్వామ్యవాది. రాజ్యాంగ స్ఫూర్తిని తు.చ.తప్పకుండా అనుసరిస్తూ, రాజ్యాంగం ప్రసాదించిన పౌర హక్కులకు అండగా నిలిచేవారు. ఆయన పౌర హక్కుల ఉద్యమంలో క్రియాశీలంగా ఉండేవారని, పౌరహక్కుల సంఘం (పీయూసీఎల్‌) బులెటిన్‌ ప్రచురణకు తోడ్పడ్డారని తెలిసినవారు చాలా తక్కువ. 1977లో లోక్‌ తాంత్రిక్‌ యువ మోర్చా కన్వీనరుగానూ వ్యవహరించారు. ఎమర్జెన్సీని ప్రతిఘటించినందుకు నాతోపాటు ఆయన కూడా 19 నెలలపాటు జైల్లో ఉన్నారు. తిరుగులేని జాతీయవాది అయిన జైట్లీ భారతదేశానికి సమున్నత శిఖరాలను అందుకునే సత్తా ఉందని విశ్వసించేవారు. ఆ సత్తాను ఆచరణలోకి తీసుకురావాలని తపించేవారు.
ఆంధ్రప్రదేశ్‌ విభజన బిల్లుపై రాజ్యసభలో చర్చ జరిగిన సమయంలో కొత్త రాష్ట్రానికి న్యాయం చేయడానికి జైట్లీ విశేష కృషి జరిపారు. తరవాత ఏర్పడిన ప్రభుత్వంలో ఆర్థిక మంత్రిగా ఆయన బాధ్యతలు చేపట్టారు. ఆపై ఆంధ్రప్రదేశ్‌కు ప్రత్యేక ప్యాకేజీ కింద సాయం అందించే విషయంలో అరుణ్‌ జైట్లీ నిర్వర్తించిన పాత్ర ప్రశంసనీయం. జాతీయ ప్రాజెక్టుగా ప్రకటించిన పోలవరానికి నాబార్డు ద్వారా నిధులు జతచేయడం, ప్రత్యేక ప్యాకేజీ రూపకల్పన, ఆంధ్రప్రదేశ్‌లో వివిధ సంస్థల స్థాపనలో ఆయన అందించిన సహాయాన్ని నేను మరువలేను. ఆ ప్రాంత ప్రజలూ ఆయన్ను ఎప్పుడూ గుర్తుంచుకుంటారు. జాతీయ, అంతర్జాతీయ సమస్యలపై ఆయనకున్న పరిజ్ఞానం, అవగాహనా విస్తృతిని వేరెవరిలోనూ చూడలేదు. సమస్య మూలాలు, వాటి సాంఘిక రాజకీయ ఆర్థిక పర్యవసానాలను లోతుగా అధ్యయనం చేసి పరిష్కారాలు కనుగొనడానికి అహరహం శ్రమించేవారు. జైట్లీ మేధాపటిమ, విశ్లేషణా సామర్థ్యం, సమస్య పూర్వాపరాలను కనిపెట్టి పరిష్కారాలు ప్రతిపాదించే శక్తి, ఆయన వాణికి అపార ప్రాధాన్యం సంతరించిపెట్టాయి. ఇక ఆ వాణి మనకు వినిపించదనే వాస్తవం ఎంతో విచారకరమైనా, ఆయన వారసత్వం మనకు గొప్ప దిక్సూచిగా నిలవబోతోందనే భావన ఎంతో ఊరట కలిగిస్తుంది. ఈ ఏడాది పార్లమెంటు ఎన్నికల్లో ఎన్డీయే ఘన విజయం సాధించినా, ఆరోగ్య కారణాల వల్ల ఏ పదవినీ స్వీకరించలేనని ఆయన స్పష్టం చేశారు. పదవికి న్యాయం చేయడానికి తన శరీరం సహకరించదు కాబట్టి అన్ని పదవులను తృణప్రాయంగా తోసిపుచ్చారు. ఆయన విశిష్ట వ్యక్తిత్వానికి ఇంతకన్నా గొప్ప నిదర్శనమేముంటుంది? వ్యక్తిగతంగా మేమిద్దరం ఎంతో సన్నిహిత మిత్రులం, భోజన ప్రియులం. మేం పిన్న వయస్కులుగా ఉన్నప్పుడు అన్ని రకాల రెస్టారెంట్లకు వెళ్లి రకరకాల వంటకాలను ఆస్వాదించేవాళ్లం. అన్ని శుభ సందర్భాల్లో ఆయన్ను మా ఇంట విందుకు ఆహ్వానించేవాడిని. పండుగలు, పబ్బాలు, పలకరింపులు, విందులకు నేను తరచూ వెళ్లేది ఆయన ఇంటికే. భోజనం చేసేటప్పుడు వివిధ అంశాలపై అభిప్రాయాలను ఇచ్చిపుచ్చుకొనేవాళ్లం. మేము తరచూ కలుసుకునేది మృష్టాన్న భోజనాల కోసమే కాదు, మెదడుకు మేత కోసం కూడా.
ఈ ఆగస్టు నెల నాకు తీరని వేదన మిగిల్చింది. ఈ నెలలో కేవలం రోజుల తేడాతో జైపాల్‌ రెడ్డి, సుష్మా స్వరాజ్‌, అరుణ్‌ జైట్లీలను కోల్పోయాం. వీరంతా అద్వితీయ పార్లమెంటేరియన్లు, ప్రజలకు ఎనలేని సేవలు అందించిన ఉద్ధండులు, విశేష ప్రతిభా సంపన్నులు. నాకెంతో ఆత్మీయుడైన అరుణ్‌ జైట్లీ అస్తమయం నన్ను కకావికలం చేసింది. ఇది నాకే కాదు, యావత్‌ దేశానికీ అపార నష్టదాయకం. ఆయన ఆత్మకు శాంతి కలుగు గాక!
అవినీతికి బద్ధ వ్యతిరేకి
ప్రజా జీవనంలోకి ప్రవేశించిననాటి నుంచి జైట్లీ అవినీతిని తీవ్రంగా వ్యతిరేకించేవారు. అవినీతి మన దేశ జవజీవాలను హరించేస్తున్న మహమ్మారి అని మండిపడేవారు. 1973లో జయప్రకాశ్‌ నారాయణ్‌ ప్రారంభించిన అవినీతి వ్యతిరేక ఉద్యమంలో ఆయన చురుగ్గా పాల్గొన్నారు. తరవాత అన్నా హజారే జన్‌ లోక్‌పాల్‌ ఉద్యమాన్ని బలపరచారు. అవినీతికి బద్ధ విరోధి కాబట్టే జైట్లీ ఆర్థిక నేరాలకు, అవకతవకలకు వ్యతిరేకంగా పార్లమెంటులో కొన్ని చట్టాలు తీసుకొచ్చారు. అద్వితీయ పార్లమెంటేరియన్‌గా, మంచి వక్తగా ఆయన ఖ్యాతికెక్కారు. 2014-19 మధ్యకాలంలో జైట్లీ అన్ని సామాజిక ఆర్థిక రాజకీయ సమస్యలపై ప్రభుత్వ దృష్టి కోణాన్ని, వైఖరిని, విధానాలను పార్లమెంటు లోపలా వెలుపల అందరి మన్ననలు పొందే విధంగా చాటిచెప్పారు. తన పార్టీ, ప్రభుత్వాల మౌలిక విధానాలు, దృక్పథాలకు భంగం కలగని రీతిలో శక్తిమంతమైన పరిష్కారాలను ప్రతిపాదించే చాతుర్యం ఆయన సొంతం. రాజ్యసభలో ఏదైనా ప్రతిష్ఠంభన ఏర్పడినప్పుడు సభా నాయకుడిగా ఒడుపును కనబరచి అందరినీ కలుపుకొని వెళ్లడం నేను ప్రత్యక్షంగా వీక్షించాను.
* vagdhati daarsanikatala kalabota
spashtamaina alochana sarali, drudha sankalpam, samartha bhavaprakatana saamarthyam arun jaitley sontam. naa chirakala priya mitrudu arun jaitleeni ee nela 11na dilli aaspatrilo paraamarsinchinappudu, aayana sheeghramgaa kolukuntarani, kolukovalani aasinchaanu. aayana kuudaa naa chetilo cheyi vesi, twaralone maamuulu manishini avutaanani saigala dwara suuchimchaaru. aayanatho adhe chivari karachaalanam avutundani kalalonaina oohinchaledu. inta twaragaa aayana saashwata veedkolu palukutaarani anukoledu. jaitley mallee mana madhyaku vachi kartavya nirvahanaku upakraminchaborani, avasaramainappudu aayana salahaasampratimpulu naaku labhinchabovani bhavinchadame dussahamgaa undi. aa kathora vaastavamto raajeepadalekunnaanu.
naalugu dasaabdaala sneham
kalasala rojula naatidi maa iddari toli parichayam. appati nunchi 40 ellapatu dooradrushti gala vivekavantamaina aayana salahalu sweekaristuu vachanu. 1974loo akhila bhaarata vidyaarthi sanghaala sadassulo memu modatisaari kalusukunnam. aa sadassulo jaitley dilli vishwavidyaalayaaniki praatinidhyam vahiste, nenu aandhra vishwavidyaalaya sanghaaniki pratinidhini. appatinunchi maa rajakeeya payanam chettapattaalugaa saagindi. aa sudeergha yaanamlo enno odudodukulanu kalisikattugaa edurkoni adhigaminchaam. ee kramamlo maa madhya drudamaina saannihityam, paraspara gowravam nelakonnaayi. chivaraku vidhi krura hasam naa nestaanni naaku dooram chesi teerani vedana migilchindi. bahumukha prajnaavantudu ane padaaniki niluvettu nirvachaname arun jaitley. 66 ella jaitley samakaaleena bhaaratamlo andari mannanalu chuuragonna rajakeeya digdhantudu. aayana vispashta alochana sarali, taanu nammina aasayaalu, viluvala patla puurna vishwaasam, drudha sankalpam, samartha vagdhati, samasyala nepathyaanni vidamarachi cheppi kaaryonmukhulni chese satta jaitleeni adviteeya nayakudiga nilabettindi. samakaaleena yugamlo paarteeki, prabhutvaaniki samartha vaanigaa veligina jaitley astamayamtho desham goppa digdarsakudini kolpoyindi.
nyaaya saastra adhyayanam, sudiirghakaalam nyaayavaada vruttilo raninchadam jaitley kushagra buddhiki addam padataayi. buddhi kushalathatho edutivaari vaadanalanu deetugaa adhigaminchevaaru. vaadaprativaadaallo tana aadhikyata chaatukunevaaru. vaadamlo aayana mundukutecche amsaalannintitoe edutivaaru ekibhavinchakapovachhu cony, jaitley tana drukpathaanni saktimantamgaa prakatinche teeruku maatram mugdhulavutaaru. swapara bhedallekunda anni pakshaalavaarini oppinche vaadanaa patima jaitleeki goppa gurtimpu tecchindi. aneka keelaka samasyalapai jaitley pradarsinchina avagaahana, drukkonaalu paarlamentu lopala, velupala prajaapratinidhulu, prajala abhipraayaalapai gaadamaina mudra vaesaayi. samakaaleena rajakeeya, aardhika, saanghika samasyalapai aayana kramam tappakunda raasina blaagulu chadivi teeraalsinavi. aa blaagulu jananiki mukhyamaina samaachaaraanni andinchi, vaari alochana paridhini vistarinchaayi.
jaitley pratibhaavyutpattula chala vegamgaa aayannu prakhyaatudini chesaayi. 1974loo dilli vishwavidyaalaya vidyaarthi sangham adhyakshudigaa vyavaharinchina jaitley, aatyayika sthiti anantaram 1977loo sthaapitamaina janata party jaateeya kaaryanirvaahaka vargaaniki atyanta pinnavayaskudaina sabhyudigaa ennikayyaaru. aa taravaata bharatadesam raajakeeyamgaa enno mittapallaalu chusindi. anta gatukula baataloonuu jaitley rajakeeya payanam sthiramgaa saagindi. 1991 nunchi bhaarateeya janata party jaateeya kaaryanirvaahaka varga sabhyudigaa avirala sevalu andinchaaru. nenu bhajapa adhyakshudigaa unnappudu jaitleeni, aayanathopaatu sushma swaraajnu paartiiloo atyunnata nirnaayaka sanghamaina parlamentary bordu sabhyulugaa niyaminchaanu. vividha praja samasyalapai lotaina avagaahanatho parishkaaraalanu pratipaadinchina jaitley, deerghakaalamgaa party tarafuna enno teermaanaalanu roopondinchaaru.
aardhikam, carporate vyavahaaraalu, rakshana, vaanijyam, parisramalu, nauka rawana, samachara- prasaaraalu, prabhutva pettubadula upasamharana vanti keelaka saakhala mantrigaa tanadaina mudra kanabaracharu. vastusevala pannu chattam, diwala chattam, avineeti, akrama dhana chalaamanii nirodha chattaalaku saarathyam vahinchi desha aardhika roopaantaraaniki baata vaesaaru. 2014-19 madhyakaalamlo kendra aardhika, carporate vyavahaaraala mantrigaa mana raajakeeyaarthika rathaanni laghavanga nadipinchaaru. desha aardhika vyavastha punaadulu patishtamgaa undetlu chusukontune aneka samskaranalu teesukochaaru. 2009loo rajyasabhalo pratipaksha nayaka padaviki maa iddari paerlu pariseelanaloki vachayi. appudu ee padavini meeru teesukovalante meeru teesukovaalani parasparam aatmeeyamgaa vaadulaadukunnaam. chivaraku aa padavini chepattadaaniki jaitley oppukonnaru. aa hodalo mahila reservationla billu rajyasabha aamodam pondadaaniki krushi chesaru. rajyasabha adhyakshudinaina naaku, rajyasabha nayakudi hodalo aayana andadandalu icharu. goppa rajakeeya vyuha durandharudaina jaitleeki. ekkada gattigaa pattu pattaalo, ekkada saamarasyamgaa vyavaharinchaalo baga telusu.
jaitley pakka prajaasvaamyavaadi. raajyaamga sphuurtini tu.cha.tappakunda anusaristuu, raajyaangam prasaadinchina poura hakkulaku andagaa nilichevaaru. aayana poura hakkula udyamamlo kriyaaseelamgaa undevaarani, pourahakkula sangham (puclo) buletine prachuranaku todpaddaarani telisinavaaru chala takkuva. 1977loo loke tantriky yuva morcha kanveenarugaanuu vyavaharinchaaru. emargenseeni pratighatinchinanduku naatopaatu aayana kuudaa 19 nelalapatu jaillo unnaaru. tiruguleni jaatiiyavaadi ayina jaitley bhaaratadesaaniki samunnata sikharaalanu andukune satta undani vishwasinchevaaru. aa sattaanu aacharanaloki teesukuraavaalani tapinchevaaru.
aandhrapradeshy vibhajana billupai rajyasabhalo charcha jarigina samayamlo kotta rashtraniki nyaayam cheyadaaniki jaitley visesha krushi jariparu. taravaata erpadina prabhutvamlo aardhika mantrigaa aayana baadhyatalu chepattaru. aapai aandhrapradeshheku pratyeka packagy kinda saayam andinche vishayamlo arun jaitley nirvartinchina paatra prasamsaneeyam. jaateeya praajektugaa prakatinchina polavaraaniki nabardu dwara nidhulu jatacheyadam, pratyeka packagy roopakalpana, aandhrapradeshame vividha samsthala sthaapanalo aayana andinchina sahaayaanni nenu maruvalenu. aa praanta prajaluu aayannu eppuduu gurtunchukuntaaru. jaateeya, antarjaatiiya samasyalapai aayanakunna parignaanam, avagahana vistrutini verevarilonu chudaledu. samasya moolaalu, vaati saanghika rajakeeya aardhika paryavasaanaalanu lothugaa adhyayanam chesi parishkaaraalu kanugonadaaniki aharaham shraminchevaaru. jaitley medhapatima, vislaeshanaa saamarthyam, samasya puurvaaparaalanu kanipetti parishkaaraalu pratipaadinche sakti, aayana vaaniki apara praadhaanyam santarinchipettaayi. ika aa vaani manaku vinipinchadane vaastavam entho vichaarakaramainaa, aayana vaarasatvam manaku goppa diksuuchigaa nilavabotondane bhavana entho oorata kaligistundi. ee edaadi paarlamentu ennikallo endeeye ghana vijayam saadhinchinaa, aarogya kaaranaala valla e padavinee sweekarinchalenani aayana spashtam chesaru. padaviki nyaayam cheyadaaniki tana sareeram sahakarinchadu kabatti anni padavulanu trunapraayamgaa tosipuchhaaru. aayana visishta vyaktitvaaniki intakanna goppa nidarsanamemuntundi? vyaktigatamgaa memiddaram entho sannihita mitrulam, bhojana priyulam. mem pinna vayaskulugaa unnappudu anni rakala restarentlaku velli rakarakaala vantakaalanu aasvaadinchevaallam. anni shubha sandarbhaallo aayannu maa inta vinduku aahvaaninchaevaadini. pandugalu, pabbalu, palakarimpulu, vindulaku nenu tarachuu velledi aayana intike. bhojanam chesetappudu vividha amsaalapai abhipraayaalanu ichipuchuchukonevall. memu tarachuu kalusukunedi mrushtaanna bhojanala kosame kaadu, medaduku metha kosam kuudaa.
ee aagastu nela naaku teerani vedana migilchindi. ee nelalo kevalam rojula tedaatho jaipolle reddi, sushma swarajm, arun jaitleelanu kolpoyam. veerantaa adviteeya paarlamenteriyanlu, prajalaku enaleni sevalu andinchina uddhandulu, visesha pratibha sampannulu. naakentho aatmeeyudaina arun jaitley astamayam nannu kakavikalam chesindi. idhi naake kaadu, yavate deshaanikee apara nashtadaayakam. aayana aatmaku saanti kalugu gaaka!
avineetiki baddha vyatireki
praja jeevanamloki pravesinchinanaati nunchi jaitley avineetini teevramgaa vyatirekinchevaaru. avineeti mana desha javajeevaalanu harinchestunna mahammari ani mandipadevaaru. 1973loo jayaprakash narayani praarambhinchina avineeti vyatireka udyamamlo aayana churugga paalgonnaaru. taravaata anna hajare jan lokemalle udyamaanni balaparachaaru. avineetiki baddha virodhi kabatte jaitley aardhika neraalaku, avakatavakalaku vyatirekamgaa paarlamentulo konni chattaalu teesukochaaru. adviteeya parlamenteriangani, manchi vaktagaa aayana khyaatikekkaaru. 2014-19 madhyakaalamlo jaitley anni saamaajika aardhika rajakeeya samasyalapai prabhutva drushti konanni, vaikharini, vidhaanaalanu paarlamentu lopala velupala andari mannanalu ponde vidhamgaa chaaticheppaaru. tana party, prabhutvaala moulika vidhaanaalu, drukpathaalaku bhangam kalagani reetilo saktimantamaina parishkaaraalanu pratipaadinche chaaturyam aayana sontam. rajyasabhalo edaina pratishtambhana erpadinappudu sabhaa nayakudiga odupunu kanabarachi andarinee kalupukoni velladam nenu pratyakshamgaa veekshinchaanu.